Isabel Rey

María Isabel Rey Castelló (Valentzia, 1966ko martxoaren 22a) sopranoa da.

 Bizitza 

 Prestakuntza 
Isabel Reyk sei urterekin hasi zuen musika-prestakuntza, Pepe Doménech Partekin batera, eta, bi urte geroago, Valentziako Pequeños Cantores de Valencia taldean sartu zen. Bere jaioterriko Kontserbatorioan Ana Luisa Chova-rekin hasi zituen kantu ikasketak, eta Karrera bukaerako Sari Bereziarekin amaitu zituen. Tatiana Menottirekin eta Juan Oncinarekin zabaldu zuen bere prestakuntza, eta Alfredo Kraus, Montserrat Caballé, Renata Scotto eta Ileana Cotrubasekin eskola magistraletan lan egin zuen. 

 Lan ibilbidea 
Bilbao, Verviers, Toulouse, Bartzelona, Juventudes musicales, Sabadell –beste batzuen artean-, Bilboko Nazioarteko Kantu Lehiaketak irabazi ostean, Isabel Reyk La Sonnambula (Bellini) lanean egin zuen debuta 1987 urtean, Les contes d’Hoffmann (Olympia) opera Belgikako birarekin 1988 urtean. Hurrengo urtean, Vienako Konzerthaus-eko eszenatokira igo zen lehen aldiz (Exsultate, Jubilate, Mozart), eta hurrengo urtean, Salzburgoko jeinuaren Ascanio in Alba opera ez oso hedatuan parte hartu zuen. Orduan aurkeztu zen Madrilgo Zarzuela Antzokian Idomeneo (Ilia) lanarekin. Wolfgang Amadeus Mozart konpositorearen Le nozze di Figaro (euskaraz: Figaroren ezteiak) lanean Susanna pertsonaia interpretatu zuen. 1993 urtean Amsterdamgo Operan, Nikolaus Harnoncourten zuzendaritzapean, oso harrera ona izan zuen komunikabideetan, “nazioarteko opera-eszenako izar gazteetako” bat zela esanez eta Europako antzoki nagusietako ateak ireki zitzaizkion.

Rey bere ahots-teknikarengatik eta interprete gisa erakutsitako sentsibilitateagatik ezaguna da: Salzburgoko Jaialdian maiz parte hartzeko ohorea izan duen artista espainiar bakarretako bat da, eta bere ibilbidea dela eta, opera-zirkuituko hiriburu garrantzitsuenetan egin du debuta: Viena, Berlin, New York, Londres, Amsterdam, Washington, Paris, Erroma, etab. Errepertorio zabala du Monteverdirekin hasi eta  Stravinskyrekin amaitzeko, eta bi hamarkadatan 80 opera desberdin baino gehiago interpretatu ditu. Hainbat pertsonaia interpretatu ditu, hala nola, Fausto operako Margherite, Les contes d’Hoffmann-eko  Antonia, Die Königskinderren Die Gänsemagd (Humperdinck) eta Simón Boccanegra lanean Amelia. Isabel Reyk nazioarteko bakarlari ibilbidea eta nazioarteko hainbat herrialde eta kontserbatoriotako master class-ak bateratu ditu.

Isabel Reyk bideografia bat du, eta, bertan, bere kanta arrakastatsuenetako batzuk interpretatu ditu Plácido Domingo, Alfredo Kraus, Juan Pons, Jonas Kaufmann, Juan Diego Flórez, José Carreras eta Leo Nucci kantari handiekin batera.

Leuzemiaren aurkako borrokarako José Carreras Fundazioko laguntzailea da, gorreria sakonaren aurkako Clarós Fundazioko zaindaria eta San Juan Elkarteko amabitxia.

 Errepertorioa 

 Diskografia 

 CDak 

 Händel, Semele, Director: Christie, Rey, Bartoli, Workman (DECCA 2009)
 Donizetti, Don Pasquale, Director: Santi, Rey, Flórez, Raimondi (DECCA 2009)
 Mozart, La finta giardinera, Director: Harnoncourt, Mei, Rey, Schaschina (TKD 2008)
 Boccherini, Stabat Mater, Director: Frizza, Rey, Barcellona (DECCA 2007)
 Debussy, Pelléas y Mélisande, Director: Welser-Möst, Rey, Gilfry, Volle, Kalish (TKD 2006)
 Purcell, King Arthur, Director: Harnoncourt, Isabel Rey, Bonney, Remmert, (Salzburg Festival 2005)
 Fernández Caballero, El dúo de la africana, Director: López Cobos, Rey, Rodríguez, Orozco, (Deutsche Grammophon 2004).
 Mozart, Le nozze di Figaro, Director: Harnoncourt, Gilfry, Mei, Rey, Chausson (TKD 2009).
 Varios, Arias y dúos de ópera, Director: Bragado, Rey, Gavanelli (RTVE).
 Monteverdi, Il ritorno d'Ullisse in Patria, Director: Harnoncourt, Rey, Kasarova, Henschel (ARTHAUS 2002).
 Mozart, Don Giovanni, Director: Harnoncourt, Rey, Gilfry, Polgar, Bartoli (ARTHAUS 2001).
 Varios, Las Damas del Canto, Rey, De los Ángeles, Berganza, Scotto, Caballé, Bayo, Arteta (RTVE Música 2001).
 César Cano, Te Deum, Director: Galduf, Rey, Mentxaca, Cid (Petagas S.A. 2001).
 Varios, Canciones para la Navidad, Piano: Zabala, Isabel Rey (Discmedi 1999).
 Varios, Natsu no Omoide, Guitarra: Suzuki, Isabel Rey (Discmedi 1999)
 Mozart, Le nozze di Figaro, Director: Harnoncourt, Rey, Hampson, Margiono, Bonney (Teldec 1994)
 Varios, The Passion of Spain, Rey y Carreras (Teldec 1993)
 Varios, Gala Lírica, Rey, Caballé, De los Ángeles, Carreras, González y Pons (RTVE 1992).

 Erreferentziak 

 Kanpo estekak 
 Isabel Reyren kokapen ofiziala

Kategoria:Valentziarrak
Kategoria:Sopranoak
Kategoria:XX. mendeko abeslariak
Kategoria:Espainiako abeslariak
Kategoria:Emakume abeslariak